pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดดีอีเอส หารือ เอกอัครราชทูตสหราชอาณาจักรประจำประเทศไทย ผลักดันความร่วมมือเศรษฐกิจและสังคมดิจิทัลระหว่างกัน
วันศุกร์ที่ 20 มกราคม 2566
ปลัดดีอีเอส หารือ เอกอัครราชทูตสหราชอาณาจักรประจําประเทศไทย ผลักดันความร่วมมือเศรษฐกิจและสังคมดิจิทัลระหว่างกัน
ปลัดดีอีเอส หารือ เอกอัครราชทูตสหราชอาณาจักรประจําประเทศไทย ผลักดันความร่วมมือเศรษฐกิจและสังคมดิจิทัลระหว่างกัน
วันนี้ (20 ม.ค.66) ศ.พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม ให้การต้อนรับ นายมาร์ก กุดดิง เอกอัครราชทูตสหราชอาณาจักรประจําประเทศไทย ในโอกาสหารือความร่วมมือทวิภาคีในสาขาเศรษฐกิจและสังคมดิจิทัล โดยประเด็นความร่วมมือสําคัญที่ถูกหยิบยกระหว่างการหารือ ได้แก่ เศรษฐกิจและการค้าดิจิทัล การรู้เท่าทันดิจิทัล โครงสร้างพื้นฐานดิจิทัลโดยเฉพาะการพัฒนากรอบกฎหมายด้านดิจิทัล ข้อมูลเปิด และการระบุตัวตนดิจิทัล นอกจากนี้ ทั้งสองฝ่ายได้แลกเปลี่ยนข้อมูลความร่วมมือที่กําลังดําเนินการร่วมกันอยู่ในปัจจุบัน รวมถึงกิจกรรมที่กําลังจะเกิดขึ้นในห้วงเวลานี้ โดยมี นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) และคณะผู้แทนหน่วยงาน ร่วมให้การต้อนรับ ณ ห้องรับรอง ชั้น 8 สป.ดศ.
__________________
รัฐบาลไทย-ข่าวทำเนียบรัฐบาล-ปลัดฯ ณัฐพล นั่งหัวโต๊ะ เฟ้นหาดาวเด่นข้าราชการสำนักงานปลัดกระทรวงอุตสาหกรรม ประจำปี 2565
วันศุกร์ที่ 20 มกราคม 2566
20/01/2566
ปลัดฯ ณัฐพล นั่งหัวโต๊ะ เฟ้นหาดาวเด่นข้าราชการสํานักงานปลัดกระทรวงอุตสาหกรรม ประจําปี 2565
ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการพิจารณาคัดเลือกข้าราชการพลเรือนดีเด่น ครั้งที่ 1/2566 ของสํานักงานปลัดกระทรวงอุตสาหกรรม
เมื่อวันที่ 18 มกราคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการพิจารณาคัดเลือกข้าราชการพลเรือนดีเด่น ครั้งที่ 1/2566 ของสํานักงานปลัดกระทรวงอุตสาหกรรม เพื่อพิจารณาคัดเลือกข้าราชการพลเรือนดีเด่น ประจําปี พ.ศ. 2565 โดยในปีนี้ได้มีการปรับปรุงหลักเกณฑ์และวิธีการคัดเลือกข้าราชการพลเรือนดีเด่น เพื่อให้ได้ผู้ที่มีความเหมาะสม คนเก่ง คนดี ควรค่าสมกับเป็นข้าราชการพลเรือนดีเด่นของกระทรวงอุตสาหกรรม นอกจากนี้ ยังเตรียมพิจารณาเฟ้นหาข้าราชการและพนักงานที่มีผลงานดีเด่น ภายใต้แนวนโยบาย MIND ใช้ “หัว และ ใจ ปั้นอุตสาหกรรมคู่ชุมชน” โดยผู้ได้รับรางวัลต้องมีคุณสมบัติในการปฏิบัติงานในหน้าที่อย่างเต็มประสิทธิภาพเป็นอันดับแรก มีความทุ่มเท เสียสละ การคํานึกถึงประโยชน์ของส่วนราชการ ผู้ประกอบการ และประชาชน มุ่งเน้นการสร้างคุณค่าและคุณภาพของแต่ละส่วนราชการเป็นสําคัญ ทั้งนี้ ผู้ที่ได้รับการคัดเลือกเป็นข้าราชการพลเรือนดีเด่นจะได้รับรางวัลเข็มเชิดชูเกียรติ (ครุฑทองคํา) เกียรติบัตรยกย่องเชิดชูเกียรติ และได้รับการบันทึกประวัติในหนังสือที่ระลึกข้าราชการพลเรือนดีเด่น พร้อมเข้ารับมอบรางวัลในวันข้าราชการพลเรือน ซึ่งตรงกับวันที่ 1 เมษายน ของทุกปี
การประชุมดังกล่าว มีนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม และคณะกรรมการฯ เข้าร่วมการประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ เชื่อมั่นเศรษฐกิจไทยเติบโตต่อเนื่อง เครื่องชี้เศรษฐกิจสำคัญมีตัวเลขยืนยัน เศรษฐกิจไทยมีความแข็งแกร่ง
วันศุกร์ที่ 20 มกราคม 2566
20/01/2566
โฆษกรัฐบาลเผยนายกฯ เชื่อมั่นเศรษฐกิจไทยเติบโตต่อเนื่อง เครื่องชี้เศรษฐกิจสําคัญมีตัวเลขยืนยัน เศรษฐกิจไทยมีความแข็งแกร่ง
โฆษกรัฐบาลเผยนายกฯ เชื่อมั่นเศรษฐกิจไทยเติบโตต่อเนื่อง เครื่องชี้เศรษฐกิจสําคัญมีตัวเลขยืนยัน เศรษฐกิจไทยมีความแข็งแกร่ง
วันนี้ (20 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยเปรียบเทียบ 4 เครื่องชี้เศรษฐกิจที่สําคัญ เป็นเครื่องยืนยันไทยยังคงมีแนวโน้มขยายตัวอย่างแข็งแกร่ง ทั้งนี้ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม สั่งการ ติดตามและประเมินสถานการณ์ทางเศรษฐกิจอย่างต่อเนื่อง เพื่อการกําหนดนโยบายที่มีประสิทธิภาพ และกําชับทุกหน่วยงานเร่งเดินหน้าตามนโยบายทางเศรษฐกิจที่ได้กําหนดไว้ ส่งเสริมความเชื่อมั่นของนักลงทุน ผู้ประกอบการ ส่งเสริม กระตุ้นทุกกิจกรรมทางเศรษฐกิจ เพื่อพัฒนาประเทศ
โฆษกประจําสํานักนายกรัฐมนตรีได้ระบุถึง การเปรียบเทียบเครื่องชี้เศรษฐกิจที่สําคัญตัวแรก ได้แก่ อัตราการขยายตัวทางเศรษฐกิจ (GDP Growth) ซึ่งพบว่า ในไตรมาสที่ 3 ปี 2565 ไทยมีการเติบโตอย่างแข็งแกร่ง อยู่ที่ 4.5 %YoY และสูงกว่ากลุ่มประเทศ Big-4 สหรัฐฯ สหภาพยุโรป ญี่ปุ่น และจีน ซึ่งมีตัวเลขอยู่ที่ 1.9 %YoY 2.3 %YoY 1.5 %YoY และ 3.9 %YoY เรียงตามลําดับ
ในขณะที่อัตราเงินเฟ้อของไทยก็ต่ํากว่าสหรัฐฯ ยูโรโซน และค่าเฉลี่ยของ ASEAN-5 (สิงคโปร์ เวียดนาม อินโดนีเซีย ฟิลิปปินส์ และมาเลเซีย) โดยในปี 2564 อยู่ที่ร้อยละ 1.2 ในขณะที่ในเดือนพฤศจิกายน 2565 อยู่ที่ร้อยละ 5.5 และธันวาคม 2565 อยู่ที่ร้อยละ 5.9
นอกจากนี้ โฆษกประจําสํานักนายกรัฐมนตรี กล่าวเพิ่มเติมว่า ในส่วนของอัตราดอกเบี้ยนโยบาย (%) เมื่อเปรียบเทียบกับกลุ่มประเทศ Big-4 และค่าเฉลี่ยของ ASEAN-5 ของไทยอยู่ในระดับที่ต่ํา เอื้อต่อการฟื้นตัวเศรษฐกิจ โดยในปี 2564 อยู่ที่ 0.50% เดือนพฤศจิกายน 2565 อยู่ที่ 1.00 % และธันวาคม 2565 อยู่ที่ 1.25 % และสุดท้าย ดัชนีผู้จัดการฝ่ายจัดซื้อ (PMI for Manufacturing) ภาคอุตสาหกรรมของไทยอยู่ในระดับที่สูงกว่ากลุ่มประเทศ Big-4 และค่าเฉลี่ย ASEAN-5 และอยู่สูงกว่าระดับ 50 จุด ซึ่งบ่งชี้ถึงภาคอุตสาหกรรมที่ขยายตัว
“นายกรัฐมนตรีเชื่อมั่นว่าเครื่องชี้เศรษฐกิจที่สําคัญเหล่านี้แสดงให้เห็นอย่างเป็นรูปธรรมถึงโอกาส และแนวโน้มทางเศรษฐกิจของไทย ที่ยังมีการเติบโต มีแนวโน้มขยายตัวอย่างแข็งแกร่ง ซึ่งยืนยันว่ารัฐบาลพร้อมที่จะให้การสนับสนุน รวมทั้งส่งเสริมให้ทุกภาคส่วนร่วมกันสร้างกลไกการทํางานร่วมกันเพื่อผลักดันให้เศรษฐกิจไทยเติบโตได้เต็มศักยภาพ ยั่งยืน และสมดุล” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว.สุชาติ สั่งการกรมพัฒน์ เร่งอัพสกิล Hi Technology ป้อนอุตสาหกรรมเขต EEC ปี 2566 ตั้งเป้า 2,800 คน
วันศุกร์ที่ 20 มกราคม 2566
รมว.สุชาติ สั่งการกรมพัฒน์ เร่งอัพสกิล Hi Technology ป้อนอุตสาหกรรมเขต EEC ปี 2566 ตั้งเป้า 2,800 คน
รัฐมนตรีว่าการกระทรวงแรงงาน มอบกรมพัฒนาฝีมือแรงงาน ยกระดับทักษะแรงงานด้านเทคโนโลยีชั้นสูง เร่งป้อนเข้าสู่ตลาดแรงงานในเขตเศรษฐกิจพิเศษภาคตะวันออก (EEC)
รัฐบาลไทย-ข่าวทำเนียบรัฐบาล-กระทรวงคมนาคม อำนวยความสะดวก ในการเดินทางให้ประชาชน จัดรถ Shuttle Bus และรถเฉพาะกิจให้บริการฟรี
วันศุกร์ที่ 20 มกราคม 2566
กระทรวงคมนาคม อํานวยความสะดวก ในการเดินทางให้ประชาชน จัดรถ Shuttle Bus และรถเฉพาะกิจให้บริการฟรี
2 เส้นทาง เชื่อมต่อสถานีกลางกรุงเทพอภิวัฒน์และสถานีกรุงเทพ (หัวลําโพง)
กระทรวงคมนาคม อํานวยความสะดวกในการเปิดให้บริการรถไฟทางไกล ซึ่งมีการปรับเปลี่ยนต้นทาง/ปลายทางกลุ่มขบวนรถด่วนพิเศษ ด่วนเร็ว จํานวน 52 ขบวน จากสถานีรถไฟกรุงเทพ (หัวลําโพง) ไปสถานีกลางกรุงเทพอภิวัฒน์ ตั้งแต่วันที่ 19 มกราคม 2566 เป็นต้นไป โดยจัดเดินรถ Shuttle Bus และรถเฉพาะกิจ ให้บริการฟรี 2 เส้นทาง โดยแสดงตั๋วรถไฟต่อพนักงานเก็บค่าโดยสารเมื่อใช้บริการ สามารถขึ้นรถได้ที่ประตู 12 สถานีกลางกรุงเทพอภิวัฒน์ และป้ายรถเมล์สถานีรถไฟกรุงเทพ (หัวลําโพง) ดังนี้
1. จัดเดินรถ Shuttle Bus ให้บริการฟรี เส้นทางบนทางด่วน “สถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง)” จํานวน 6 คัน ตั้งแต่เวลา 04.30 - 23.00 น. เพื่ออํานวยความสะดวกให้กับประชาชน ในการเดินทางเชื่อมต่อระหว่างสถานีรถไฟ ทั้ง 2 แห่ง
2. จัดเดินรถเฉพาะกิจให้บริการฟรี เส้นทางปกติ “สถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง)” เพื่ออํานวยความสะดวกให้กับประชาชน ในการเดินทางเชื่อมต่อระหว่างสถานีกลางกรุงเทพอภิวัฒน์ สถานีรถไฟสามเสน สถานีรถไฟโรงพยาบาลรามาธิบดี สถานีรถไฟยมราช และสถานีรถไฟกรุงเทพ (หัวลําโพง) ดังนี้
1) จัดรถโดยสารธรรมดา และรถโดยสารปรับอากาศยูโรทู จํานวน 10 คัน โดยมีท่าต้นทาง 2 แห่ง คือ สถานีกลางกรุงเทพอภิวัฒน์ และสถานีรถไฟกรุงเทพ (หัวลําโพง)
2) จัดเดินรถโดยสาร ตั้งแต่เวลา 04.30 - 23.00 น. ปล่อยรถคันแรกจากสถานีกลางกรุงเทพอภิวัฒน์ และสถานีรถไฟกรุงเทพ (หัวลําโพง) เวลา 04.30 น. มีความถี่ในการปล่อยรถทุก 15 นาที ในช่วงเวลาเร่งด่วน (04.30 - 10.00 น. และ 16.00 - 18.00 น.) ส่วนช่วงเวลาปกติมีความถี่ในการปล่อยรถทุก 30 นาที ทั้งนี้ เฉพาะวันที่ 19 มกราคม 2566 จัดเดินรถโดยสารตั้งแต่เวลา 12.00 - 23.00 น.
นอกจากนี้ กระทรวงฯ ได้จัดพนักงานและเจ้าหน้าที่ ขสมก. ประจําจุด ณ สถานีกลางกรุงเทพอภิวัฒน์ และสถานีรถไฟกรุงเทพ (หัวลําโพง) เพื่ออํานวยความสะดวกและประชาสัมพันธ์เส้นทางเดินรถ Shuttle Bus และรถเฉพาะกิจให้ประชาชนผู้ใช้บริการรับทราบอีกทางหนึ่งด้วย
รัฐบาลไทย-ข่าวทำเนียบรัฐบาล-รัฐบาลห่วงใยพี่น้องประชาชาชน ขอให้ประกอบพิธีในเทศกาลตรุษจีนด้วยความระมัดระวัง ดูแลความเรียบร้อยกรณีจุดธูป เทียน เผากระดาษเงิน กระดาษทอง จุดประทัด ลดความเสี่ยงสาเหตุเพลิงไหม้
วันศุกร์ที่ 20 มกราคม 2566
20/01/2566
รัฐบาลห่วงใยพี่น้องประชาชาชน ขอให้ประกอบพิธีในเทศกาลตรุษจีนด้วยความระมัดระวัง ดูแลความเรียบร้อยกรณีจุดธูป เทียน เผากระดาษเงิน กระดาษทอง จุดประทัด ลดความเสี่ยงสาเหตุเพลิงไหม้
รัฐบาลห่วงใยพี่น้องประชาชาชน ขอให้ประกอบพิธีในเทศกาลตรุษจีนด้วยความระมัดระวัง ดูแลความเรียบร้อยกรณีจุดธูป เทียน เผากระดาษเงิน กระดาษทอง จุดประทัด ลดความเสี่ยงสาเหตุเพลิงไหม้ ย้ําเมื่อพบเหตุเร่งแจ้งสายด่วน 199 ทันที
วันที่ 20 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เนื่องด้วยขณะนี้อยู่ในช่วงเทศกาลตรุษจีน โดยเริ่มจากวันนี้(20 ม.ค.) ที่เป็นวันจ่าย ต่อเนื่องด้วยวันไหว้และวันเที่ยวในวันที่ 21-22 ม.ค.ตามลําดับ ซึ่งในช่วงเวลานี้พี่น้องชาวไทยเชื้อสายจีนจะประกอบพิธีต่างๆ ตามประเพณีที่อาจมีความเสี่ยงต่อการเกิดเพลิงไหม้ อาทิ การจุดธูป เทียน เพื่อไหว้สิ่งศักดิ์สิทธิ์ การเผากระดาษเงิน กระดาษทอง หรือการจุดประทัด จึงขอให้ประกอบพิธีกรรมต่างๆ ด้วยความระมัดระวัง
ประกอบกับระยะนี้ยังอยู่ในช่วงฤดูหนาว ที่อากาศแห้งที่เอื้อให้วัสดุต่างๆ ติดไฟง่าย ดังนั้นจึงขอให้ประชาชนปฏิบัติตามแนวทางป้องกันเพลิงไหม้โดยเคร่งครัด อาทิ การจุดธูปเทียนบูชาสิ่งศักดิ์สิทธิ์ การไหว้เจ้า การเผากระดาษเงิน กระดาษทอง ต้องมีภาชนะที่ไม่ติดไฟและแข็งแรงรองรับ การจุดประทัดต้องจุดในที่โล่ง การเผากระดาษเงิน กระดาษทอง ต้องอยู่ในลักษณะที่ไฟดับสนิทแล้วก่อนเข้านอนหรือออกนอกเคหสถาน
มีการตรวจสอบสายไฟและปลั๊กไฟ รวมทั้งอุปกรณ์ไฟฟ้าภายในบ้านให้อยู่ในสภาพสมบูรณ์ หากชํารุดต้องซ่อมทันที ควรปิดสวิตซ์และดึงปลั๊กเครื่องใช้ไฟฟ้าออกทุกครั้งเมื่อไม่ได้ใช้งาน ปิดวาล์วแก๊สและถังแก๊สให้เรียบร้อย หลังจากประกอบอาหารเสร็จแล้ว จัดหาอุปกรณ์ป้องกันอัคคีภัยหรือเครื่องดับพลิงไว้ประจําบ้าน ศึกษาวิธีการใช้และถ่ายทอดให้ผู้พักอาศัยใช้อุปกรณ์ได้อย่างถูกต้อง รวมถึงต้องตรวจสอบและบํารุงรักษาให้พร้อมใช้งาน
นอกจากนี้ ในช่วงเทศกาลตรุษจีนสถานประกอบการบางแห่งอาจหยุดทําการติดต่อกันหลายวันขอให้มีการตรวจสอบอุปกรณ์ หรือระบบป้องกันอัคคีภัย เช่น เครื่องดับเพลิงยกหิ้ว และสัญญาณเตือนภัย ให้อยู่ในสภาพที่พร้อมใช้งาน รวมทั้งกําชับเจ้าหน้าที่รักษาความปลอดภัยตรวจตราดูแลอาคารสถานที่ ตลอด 24 ชั่วโมง
ทั้งนี้ เมื่อพบเห็นการเกิดเพลิงไหม้ให้แจ้งสายด่วน 199 ทันที โดยหากประชาชนอยู่ในสถานที่เกิดเหตุ กรณีที่เกิดไฟลุกลามให้รีบออกจากที่เกิดเหตุเพื่อความปลอดภัยในชีวิต
รัฐบาลไทย-ข่าวทำเนียบรัฐบาล-บขส. ฉลองเทศกาลตรุษจีน แจกคะแนนสะสมคูณ 2 ให้ลูกค้าสมาชิก บขส.Card เมื่อจองตั๋วเดินทางระหว่างวันที่ 20 - 25 มกราคม 2566 รีบจองเลยทาง Application E-Ticket, Website บขส.
วันศุกร์ที่ 20 มกราคม 2566
บขส. ฉลองเทศกาลตรุษจีน แจกคะแนนสะสมคูณ 2 ให้ลูกค้าสมาชิก บขส.Card เมื่อจองตั๋วเดินทางระหว่างวันที่ 20 - 25 มกราคม 2566 รีบจองเลยทาง Application E-Ticket, Website บขส.
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส. ขอร่วมฉลองเทศกาลตรุษจีน โดยการมอบคะแนนสะสมคูณ 2 ให้กับสมาชิก บขส.Card ที่จองตั๋วผ่านระบบออนไลน์ทาง Application : E-Ticket หรือ https://tcl99web.transport.co.th/Home เพื่อเดินทางในระหว่างวันที่ 20 - 25 มกราคม 2566 โดยสมาชิก บขส.Card ยังจะได้รับสิทธิ์ส่วนลดค่าโดยสาร 5% (ไม่รวมค่าธรรมเนียม) ทุกที่นั่ง ผู้โดยสารสามารถสมัครสมาชิก บขส. Card ได้ โดยไม่เสียค่าธรรมเนียมผ่านทาง Application : E-Ticket และ Website : www.transport.co.th สอบถามข้อมูลเพิ่มเติม โทร. Call Center 1490 เรียก บขส.
กรรมการผู้จัดการใหญ่ บขส. กล่าวด้วยว่า ในสัปดาห์นี้ (ระหว่างวันที่ 16 - 19 มกราคม 2566) มีประชาชนและนักท่องเที่ยวเดินทางด้วยรถโดยสารสาธารณะ (รถ บขส. รถร่วม และรถตู้) ใช้บริการ ไป-กลับ ประมาณวันละ 50,000 คน ใช้รถโดยสารประมาณวันละ 5,000 เที่ยว และเพื่อให้การอํานวยความสะดวกประชาชนเดินทางเป็นไปด้วยความเรียบร้อย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม บขส. ได้มีการปรับตารางการเดินรถให้สอดคล้องกับสถานการณ์ปัจจุบัน โดยเปิดให้บริการในเส้นทาง ภาคตะวันออกเฉียงเหนือและตะวันออก จํานวน 21 เส้นทาง 33 เที่ยววิ่ง, เส้นทางภาคเหนือ จํานวน 19 เส้นทาง 58 เที่ยววิ่ง และเส้นทางภาคใต้ จํานวน 16 เส้นทาง 43 เที่ยววิ่ง รวม 56 เส้นทาง 134 เที่ยววิ่ง ทั้งนี้ สามารถตรวจสอบตารางการเดินรถและจองตั๋วโดยสาร บขส. ผ่านช่องทางออนไลน์ Application E-Ticket , https://tcl99web.transport.co.th/Home หรือที่เคาน์เตอร์เซอร์วิส, ตัวแทนจําหน่ายตั๋ว บขส. และช่องจําหน่ายตั๋วของ บขส. ณ สถานีเดินรถทั่วประเทศ
ส่วนด้านความปลอดภัย บขส. ได้มีการกําชับให้รถ บขส. และรถร่วม บขส. ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 รวมถึงเข้มงวดในการตรวจสอบความพร้อมของพนักงานขับรถ และรถโดยสาร ก่อนออกเดินทางและให้ปฎิบัติตามระเบียบของ บขม. อย่างเคร่งครัดอ
รัฐบาลไทย-ข่าวทำเนียบรัฐบาล-รมว.ชัยวุฒิ หารือผู้ว่าการธนาคารกลางเมียนมา ส่งเสริมเศรษฐกิจดิจิทัล
วันศุกร์ที่ 20 มกราคม 2566
รมว.ชัยวุฒิ หารือผู้ว่าการธนาคารกลางเมียนมา ส่งเสริมเศรษฐกิจดิจิทัล
รมว.ชัยวุฒิ หารือผู้ว่าการธนาคารกลางเมียนมา ส่งเสริมเศรษฐกิจดิจิทัล
วันนี้ (20 ม.ค.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) และผู้บริหารกระทรวงฯ ให้การต้อนรับนางสาวตาน ตาน สเว ผู้ว่าการธนาคารกลางเมียนมา และคณะผู้แทนจากธนาคารกลางเมียนมาและบริษัท เพย์พลัส จํากัด เพื่อส่งเสริมนโยบายเศรษฐกิจดิจิทัล และอํานวยความสะดวกให้แก่แรงงานเมียนมาในประเทศไทยในการทําธุรกรรมอิเล็กทรอนิกส์ระหว่างประเทศ เนื่องจากปัจจุบันมีแรงงานเมียนมาเข้ามาทํางานในประเทศไทยกว่า 5 ล้านคน ซึ่งกลุ่มแรงงานดังกล่าวมีส่วนสําคัญในการช่วยขับเคลื่อนเศรษฐกิจของไทยให้เติบโตยิ่งขึ้น รวมถึงจะช่วยลดปัญหาแรงงานเมียนมาที่ถูกเอาเปรียบจากกลุ่มคนที่รับส่งเงินข้ามประเทศด้วย ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
___________________
รัฐบาลไทย-ข่าวทำเนียบรัฐบาล-รมต.อนุชา ยืนยันรัฐให้ความเป็นธรรมชุมชนชาวเลเกาะหลีเป๊ะ เร่งเดินหน้าติดตามแก้ไขปัญหา
วันศุกร์ที่ 20 มกราคม 2566
20/01/2566
รมต.อนุชา ยืนยันรัฐให้ความเป็นธรรมชุมชนชาวเลเกาะหลีเป๊ะ เร่งเดินหน้าติดตามแก้ไขปัญหา
รมต.อนุชา ยืนยันรัฐให้ความเป็นธรรมชุมชนชาวเลเกาะหลีเป๊ะ เร่งเดินหน้าติดตามแก้ไขปัญหา ส่ง "บิ๊กโจ๊ก" ลงพื้นที่ตรวจสอบข้อเท็จจริงก่อนลงดาบข้อพิพาทพื้นที่ปัญหา
วันนี้ (20 มกราคม 2566) เวลา 10.00 น. ณ ห้องประชุม 3 ชั้น 3 สํานักงาน ก.พ (เดิม) ถนนพิษณุโลก นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานคณะอนุกรรมการประสานงานเร่งรัดติดตามการแก้ไขปัญหาของขบวนการประชาชนเพื่อสังคมที่เป็นธรรมเป็นประธานการประชุมหารือการแก้ไขปัญหาข้อเท็จจริงกรณีปัญหาข้อพิพาทในที่ดินที่เกี่ยวข้องกับชุมชนชาวเล เกาะหลีเป๊ะ จังหวัดสตูล ซึ่งสืบเนื่องจากการประชุมคณะกรรมการแก้ไขปัญหาของขบวนการประชาชนเพื่อสังคมที่เป็นธรรม (ขปส.) ครั้งที่ 1/2566 เมื่อวันที่ 18 มกราคม 2566 ที่ผ่านมา โดยการประชุมครั้งนี้มี พล.ต.อ.สุรเชษฐ์ หักพาล รอง ผบ.ตร. นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายมงคลชัย สมอุดร รองปลัดสํานักนายกรัฐมนตรี และคณะกรรมการตรวจสอบข้อมูลและข้อเท็จจริงกรณีปัญหาข้อพิพาทในที่ดินที่เกี่ยวข้องกับชุมชนชาวเล เกาะหลีเป๊ะ จังหวัดสตูล เข้าร่วม
ตามที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยต่อปัญหาความเดือดร้อนของพี่น้องชาวชุมชนหลีเป๊ะ ประกอบกับ พลเอก ประวิตร วงษ์สุวรรณ รองนายกรัฐมนตรี สั่งการให้ นายอนุชา นาคาศัย รัฐมนตรีประจําสํานักนายกรัฐมนตรี เร่งติดตามให้ความช่วยเหลือกรณีข้อพิพาทบนเกาะหลีเป๊ะอย่างเร่งด่วน ซึ่งการประชุมครั้งนี้ถือเป็นครั้งแรกภายหลังจากที่มีการแต่งตั้งคณะกรรมการตรวจสอบข้อมูลและข้อเท็จจริงกรณีปัญหาข้อพิพาทในที่ดินที่เกี่ยวข้องกับชุมชนชาวเล เกาะหลีเป๊ะ จังหวัดสตูล เมื่อวันที่ 29 ธันวาคม 2565 โดยมี พล.ต.อ.สุรเชษฐ์ หักพาล รอง ผบ.ตร. เป็นประธานคณะกรรมการ มีผู้บริหารจากหน่วยงานที่เกี่ยวข้อง อาทิ สํานักนายกรัฐมนตรี สํานักงานตํารวจแห่งชาติ กระทรวงยุติธรรม กระทรวงมหาดไทย กระทรวงทรัพยากรธรรมชาติและสิ่งแวดล้อม และผู้ทรงคุณวุฒิ ร่วมเป็นกรรมการ เพื่อขับเคลื่อนการแก้ไขปัญหาข้อพิพาทดังกล่าวให้สําเร็จลุล่วงอย่างเป็นธรรมและถูกต้องตามกฎระเบียบ ซึ่งที่ประชุมได้รับมอบนโยบายและแนวทางการดําเนินงานจากรัฐมนตรีประจําสํานักนายกรัฐมนตรี และหารือการขับเคลื่อนการดําเนินงานเชิงรุก โดยคณะกรรมการจะมีการลงพื้นที่เพื่อตรวจสอบข้อเท็จจริงการถือครองกรรมสิทธิ์ และการใช้ประโยชน์จากพื้นที่ข้อพิพาทอย่างเร่งด่วน เพื่อนําข้อมูลที่ได้มาติดตามเร่งรัดหน่วยงานที่เกี่ยวข้องต่อไป
รัฐมนตรีประจําสํานักนายกรัฐมนตรี กล่าวว่า จากการศึกษาและตรวจสอบสภาพปัญหา พบว่ามีหลายฝ่ายที่เกี่ยวข้อง จึงต้องมีการหารือและตรวจสอบโดยละเอียด อย่างไรก็ตามขอยืนยันว่ารัฐบาลจะเร่งดําเนินการเรื่องนี้อย่างเป็นธรรม ต้องตรวจสอบที่มาของการถือครองกรรมสิทธิ์บนที่ดินว่าได้มาโดยชอบด้วยกฎหมายหรือไม่ พร้อมขอให้พี่น้องประชาชนชาวหลีเป๊ะมั่นใจ ว่ารัฐบาลจะไม่เอื้อประโยชน์ต่อฝ่ายหนึ่งฝ่ายใดเป็นกรณีพิเศษ โดยจะยึดความถูกต้องตามกฎหมายเป็นหลัก
จากนั้น รัฐมนตรีประจําสํานักนายกรัฐมนตรีและคณะ ได้เดินทางไปพบปะและรับมอบหนังสือจากผู้แทนชุมชนชาวเลหลีเป๊ะ ที่บริเวณโถงแถลงข่าว ชั้น 1 ศูนย์รับเรื่องราวร้องทุกข์ของรัฐบาล 1111 พร้อมให้กําลังใจพี่น้องชาวเล ก่อนเดินทางกลับ
รัฐบาลไทย-ข่าวทำเนียบรัฐบาล-“ธนกร” ร่วมกิจกรรม สื่อสร้างสรรค์ รัฐ-ประชาชน หนุนสื่อฟังเสียงประชาชน ชูโมเดลสื่อสารสองทาง สื่อสร้างการขับเคลื่อนสังคม
วันศุกร์ที่ 20 มกราคม 2566
20/01/2566
“ธนกร” ร่วมกิจกรรม สื่อสร้างสรรค์ รัฐ-ประชาชน หนุนสื่อฟังเสียงประชาชน ชูโมเดลสื่อสารสองทาง สื่อสร้างการขับเคลื่อนสังคม
“ธนกร” ร่วมกิจกรรม สื่อสร้างสรรค์ รัฐ-ประชาชน หนุนสื่อฟังเสียงประชาชน ชูโมเดลสื่อสารสองทาง สื่อสร้างการขับเคลื่อนสังคม
วันนี้ (20 มกราคม 2566) เวลา 16.00 น. นายธนกร วังบุญคงชนะ รัฐมนตรีประจําสํานักนายกรัฐมนตรี ร่วมกิจกรรม “สื่อสารสร้างสรรค์ รัฐ-ประชาชน” ณ ศาลากลางจังหวัดภูเก็ต ในการนี้ นายดนัย สุนันทารอด รองผู้ว่าราชการจังหวัดภูเก็ต พลโท สรรเสริญ แก้วกําเนิด อธิบดีกรมประชาสัมพันธ์ คณะผู้บริหาร เจ้าหน้าที่ และกลุ่มอาสาสมัครประชาสัมพันธ์ประจําหมู่บ้านและชุมชน (อป.มช.) และประชาชนในพื้นที่ เข้าร่วมในกิจกรรม
นายธนกร กล่าวว่า ตนรู้สึกยินดีที่ได้เดินทางมาจังหวัดภูเก็ตในวันนี้ และได้นําเอาความห่วงใย และปรารถนาดีจากท่านนายกฯ มามอบแก่ชาวภูเก็ต เพื่อเร่งบรรเทาทุกข์ของประชาชน คืนพื้นที่เศรษฐกิจให้กับชุมชน เพื่อให้ชีวิตได้เดินหน้าต่อ
สําหรับกิจกรรม “สื่อสารสร้างสรรค์ รัฐ-ประชาชน” จัดโดยกรมประชาสัมพันธ์ เป็นกิจกรรมที่เน้นการแลกเปลี่ยน ส่งเสริมความรู้ความเข้าใจระหว่างรัฐกับประชาชน โดยรูปแบบกิจกรรมเป็นการจัดทํารายการ การผลิตสื่อในพื้นที่ ส่งเสริมการสื่อสารสองทาง สร้างเครือข่ายระหว่างกัน ซึ่งในตอนนี้นั้น จะเป็นการผลิตรายการ “ฟังชัด ๆ ถนอมจัดให้” ตอน “ล้อมวงแหลง แบ่งกันเล่า” ซึ่งระหว่างกิจกรรมนั้น มีการแลกเปลี่ยนกันในหลาย ๆ ประเด็น อาทิ การขับเคลื่อนสาธารณูปโภคพื้นฐานในจังหวัดภูเก็ต การแก้ไขปัญหาน้ําท่วมในจังหวัดภูเก็ตอย่างยั่งยืน ปัญหาราคายางพารา-ปาล์มน้ํามัน ปัญหาของผู้ประกอบการโรงแรมขนาดเล็ก และ ผลสําเร็จ Phuket Sandbox ความริเริ่มของรัฐบาลในการเปิดประเทศ
“กิจกรรมสื่อสร้างสรรค์ รัฐ-ประชาชน เป็นตัวอย่างที่แสดงให้เห็นว่า สื่อเป็นเครื่องมือในการขับเคลื่อนสังคมได้ เป็นการสื่อสารสองทาง เปิดโอกาสให้ภาคประชาชนได้สะท้อนปัญหาและความต้องการมายังภาครัฐโดยมีสื่อเป็นกลไกสําคัญ ซึ่งกิจกรรมนี้จะเป็นต้นแบบให้เกิดกิจกรรมฟังเสียงสะท้อนในพื้นที่อื่น ๆ ตามมา” นายธนกร กล่าว
รัฐบาลไทย-ข่าวทำเนียบรัฐบาล-รมว.คลังชูโมเดลท่องเที่ยวไทยบนเวที World Economic Forum (WEF) หนุนเมืองรอง กระจายรายได้ชุมชน ดันยุทธศาสตร์ 5 F ดึงดูดนักท่องเที่ยว พร้อมพัฒนาโครงสร้างพื้นฐาน
วันศุกร์ที่ 20 มกราคม 2566
20/01/2566
รมว.คลังชูโมเดลท่องเที่ยวไทยบนเวที World Economic Forum (WEF) หนุนเมืองรอง กระจายรายได้ชุมชน ดันยุทธศาสตร์ 5 F ดึงดูดนักท่องเที่ยว พร้อมพัฒนาโครงสร้างพื้นฐาน
รมว.คลังชูโมเดลท่องเที่ยวไทยบนเวที World Economic Forum (WEF) หนุนเมืองรอง กระจายรายได้ชุมชน ดันยุทธศาสตร์ 5 F ดึงดูดนักท่องเที่ยว พร้อมพัฒนาโครงสร้างพื้นฐาน รองรับอุตสาหกรรมท่องเที่ยวสอดรับนโยบาย'พล.อ.ประยุทธ์'ฟื้นฟูเศรษฐกิจยั่งยืน
วันที่ 20 มกราคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า เมื่อวันที่ 17 มกราคม 2566 ที่ผ่านมา ในการประชุม World Economic Forum (WEF) ประจําปี 2566 ณ เมืองดาวอส สมาพันธรัฐสวิส นายอาคม เติมพิทยาไพสิฐ รัฐมนตรีว่าการกระทรวงการคลัง ได้เข้าร่วมการเสวนา ในฐานะผู้เสวนาหลักภายใต้หัวข้อ “การพัฒนาการท่องเที่ยวเพื่อฟื้นฟูเศรษฐกิจ และรองรับการเปลี่ยนแปลงของโลก” เพื่อแลกเปลี่ยนความเห็นเกี่ยวกับการอํานวยความสะดวก และส่งเสริมการทํางานร่วมกัน ระหว่างภาครัฐและภาคเอกชน โดยเฉพาะในธุรกิจการบินและการท่องเที่ยว ดําเนินรายการโดยนาย Richard Quest สื่อมวลชนจากสํานักข่าว CNN ท่ามกลางความสนใจของผู้ร่วมเสวนาเป็นอย่างมาก
น.ส.ทิพานัน กล่าวว่า โดยรัฐมนตรีว่าการกระทรวงการคลัง ได้ให้มุมมองเกี่ยวกับสถานการณ์ของไทยต่อการเปิดรับนักท่องเที่ยว ในช่วงการแพร่ระบาดของโรคโควิด-19 ควบคู่ไปกับการปฏิบัติตามมาตรการสาธารณสุข อาทิ การดําเนินการภายใต้ Phuket Sandbox และหลังจากสถานการณ์โควิด-19 คลี่คลาย จํานวนนักท่องเที่ยวได้เพิ่มขึ้นอย่างต่อเนื่อง ไทยมีนโยบายในการสนับสนุนการท่องเที่ยวเมืองรอง เพื่อกระจายรายได้จากการท่องเที่ยวให้เข้าถึงชุมชน และผู้ประกอบการรายย่อย ลดความแออัดของนักท่องเที่ยวในเมืองหลัก รวมถึงสนับสนุนให้นักท่องเที่ยวมีการใช้จ่ายและใช้เวลาในประเทศให้มากขึ้น
ทั้งนี้ไทยได้ใช้ยุทธศาสตร์วัฒนธรรมที่มีคุณภาพ หรือ ซอฟต์พาวเวอร์ 5F (Food, Fashion, Festival, Fighting (Thai Boxing), Film) เพื่อดึงดูดนักท่องเที่ยวไปยังพื้นที่ต่างทั่วประเทศ และเตรียมความพร้อมของโครงสร้างพื้นฐานเพื่อรองรับอุตสาหกรรมท่องเที่ยว นอกจากนี้ ไทยอาจพิจารณาดําเนินมาตรการเพื่อสนับสนุนเชื้อเพลิงอากาศยานแบบยั่งยืน (Sustainable Aviation Fuel) ในอนาคต เพื่อส่งเสริมความยั่งยืนด้านสิ่งแวดล้อมในธุรกิจการบินด้วย
รองโฆษกประจําสํานักนายกรัฐมนตรี กล่าวว่า ถือเป็นเรื่องที่น่ายินดีที่ไทยได้รับความสนใจจากเวทีโลก ในการพัฒนาภาคท่องเที่ยวเพื่อฟื้นฟูเศรษฐกิจ ซึ่งเป็นไปตามนโยบายของพล.อ.ประยุทธ์ จันทร์โอชา นายกรัฐมนตรีที่เดินหน้าส่งเสริมการท่องเที่ยวและผลักดันซอฟต์พาวเวอร์ เพิ่มมูลค่าเศรษฐกิจสร้างสรรค์ เพื่อฟื้นฟูเศรษฐกิจอย่างยั่งยืน
รัฐบาลไทย-ข่าวทำเนียบรัฐบาล-นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดโครงการ"พาณิชย์ลดราคา!...ช่วยประชาชน เทศกาลตรุษจีน ปีกระต่าย" (Lot 23)
วันพุธที่ 18 มกราคม 2566
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดโครงการ"พาณิชย์ลดราคา!...ช่วยประชาชน เทศกาลตรุษจีน ปีกระต่าย" (Lot 23)
เมื่อวันอังคารที่ 17 มกราคม 2566 ณ ตลาดสามย่าน กรุงเทพมหานคร  นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์ Kick Off โครงการ"พาณิชย์ลดราคา!...ช่วยประชาชน เทศกาลตรุษจีน ปีกระต่าย" (Lot 23)
) พร้อมด้วยพล.ต.ต.วิชัย สังข์ประไพ ที่ปรึกษารัฐมนตรีว่าการกระทรวงพาณิชย์ นายบุณย์ธีร์ พานิชประไพ เลขานุการรัฐมนตรีว่าการกระทรวงพาณิชย์ นางดรุณวรรณ ชาญพิพัฒนชัย คณะที่ปรึกษารัฐมนตรีว่าการกระทรวงพาณิชย์ นายกีรติ รัชโน ปลัดกระทรวงพาณิชย์ นายวัฒนศักย์ เสือเอี่ยม อธิบดีกรมการค้าภายใน นางสาวอรอนงค์ กาญจนชูศักดิ์ อดีต ส.ส.กทม. สมาคมตลาดสดไทย สมาคมตลาดกลางค้าส่งสินค้าเกษตรไทย และผู้แทนห้างค้าส่ง-ค้าปลีก ที่ตลาดสามย่าน กรุงเทพมหานคร
นายจุรินทร์ กล่าวว่า พาณิชย์ลดราคา!...ช่วยประชาชน เทศกาลตรุษจีน ปีกระต่าย" (Lot 23) ซึ่งกระทรวงพาณิชย์โดยกรมการค้าภายในร่วมกับผู้ประกอบการ ห้างค้าปลีก-ค้าส่ง ห้างท้องถิ่น ตลาดสดและตลาดกลางทั่วประเทศ รวมแล้วมีจุดจําหน่ายสินค้าตรุษจีนราคาถูก 4,600 จุด กระจายทั่วประเทศตั้งแต่ วันนี้-20 ม.ค. 66 จํานวน 4 วัน ในช่วงเทศกาลตรุษจีน สินค้ามี 2 ประเภท สินค้าไฮไลท์ 3 ตัว 1. ไก่ไหว้เจ้าหรือไก่ต้มสุกทั้งตัวรวมเครื่องใน กิโลกรัมละ 125 บาท โดยมีขายทั้งห้างท้องถิ่น ตลาดสด ตลาดกลาง ห้างบิ๊กซีโลตัสและท็อปซุปเปอร์มาร์เก็ต รวม 1342 จุดทั่วประเทศ 2.ไก่สด ที่ห้างแม็คโครมีจําหน่ายกิโลกรัมละ 65 บาท จํานวน 223,000 ตัว 3. ชุดไหว้ตรุษจีนหรือที่เรียกว่าชุดไหว้เจ้า จําหน่ายชุดละ 99 บาท ที่ห้างแม็คโคร บิ๊กซี โลตัส ท็อปและห้างท้องถิ่นและตลาดสด
สินค้ากลุ่มที่ 2 คือ กลุ่มสินค้าทั่วไปที่นํามาร่วมลดราคาในช่วงเทศกาลตรุษจีน มีทั้งหมด 755 รายการ ลดสูงสุด 64% เช่น วัตถุดิบปรุงอาหาร ซอสปรุงรส ผัก ผลไม้อุปกรณ์ผลิตภัณฑ์ทําความสะอาด เครื่องครัว เป็นต้น ที่ลดเยอะ เช่น เครื่องพะโล้สําเร็จรูป ลด 50% พุทราจีนแห้งลด 50% ปลากระบอกจีนลด 50% เห็ดหอมแห้ง ลด 20% ซอสปรุงรส ซีอิ๊วขาว น้ําจิ้มข้าวมันไก่ลด 50% ฮะเก๋ากุ้ง ลด 50% ซาลาเปา ลด 33% ขนมเปี๊ยะไส้ต่างๆ ลดประมาณ 23-25% และผลไม้หลายตัว เช่น แก้วมังกรลด 30% อุปกรณ์เครื่องครัว ลดสูงสุดถึง 65%
"พาณิชย์ลดราคา!...ช่วยประชาชน เทศกาลตรุษจีน ปีกระต่าย" (Lot 23) กระทรวงพาณิชย์จัดให้กับพี่น้องประชาชนคนไทยทั่วประเทศโดยเฉพาะคนไทยเชื้อสายจีน ซินเจียยู่อี่ ซินนี้ฮวดใช้” รองนายกรัฐมนตรีและรัฐมนตรีว่าการกระทรวงพาณิชย์กล่าว
รัฐบาลไทย-ข่าวทำเนียบรัฐบาล-ธอส. เปิดจำหน่ายสลากออมทรัพย์ ชุดพิมานมาศ Plus หน่วยละ 50,000 บาท อัตราผลตอบแทนสูงพร้อมลุ้นรับรางวัลที่ 1 มูลค่า 3 ล้านบาท ตลอด 24 งวด
วันพุธที่ 18 มกราคม 2566
18/01/2566
ธอส. เปิดจําหน่ายสลากออมทรัพย์ ชุดพิมานมาศ Plus หน่วยละ 50,000 บาท อัตราผลตอบแทนสูงพร้อมลุ้นรับรางวัลที่ 1 มูลค่า 3 ล้านบาท ตลอด 24 งวด
ธอส. เปิดจําหน่าย “สลากออมทรัพย์ ธอส. ชุดพิมานมาศ Plus” กรอบวงเงิน 30,000 ล้านบาท จําหน่ายหน่วยละ 50,000 บาท รวม 6 แสนหน่วย (แบ่งเป็น 6 หมวด ๆ ละ 100,000 หน่วย) อายุสลาก 2 ปี อัตราผลตอบแทนหน้าสลากสูงสุด 1.25% ต่อปี ลุ้นรับเงินรางวัลมูลค่าสูงสุด 3 ลบ.
ธนาคารอาคารสงเคราะห์ เปิดจําหน่าย “สลากออมทรัพย์ ธอส. ชุดพิมานมาศ Plus” กรอบวงเงิน 30,000 ล้านบาท จําหน่ายหน่วยละ 50,000 บาท รวม 6 แสนหน่วย (แบ่งเป็น 6 หมวด ๆ ละ 100,000 หน่วย) อายุสลาก 2 ปี อัตราผลตอบแทนหน้าสลากสูงสุด 1.25% ต่อปี ลุ้นรับเงินรางวัลมูลค่าสูงสุด 3 ล้านบาท ตลอด 24 งวด เริ่มเปิดจําหน่ายสําหรับลูกค้ารายย่อยที่ต้องการซื้อสลากวงเงินไม่เกิน 5 ล้านบาท ในวงเงินรวม 10,000 ล้านบาท ตั้งแต่วันจันทร์ที่ 23 มกราคม 2566 และออกรางวัลครั้งแรกวันพฤหัสบดีที่ 16 กุมภาพันธ์ 2566 จําหน่ายผ่านช่องทาง Mobile Application : GHB ALL GEN, GHB ALL และ ธอส. ทุกสาขาทั่วประเทศ
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มทางเลือกให้กับผู้รักการออมผ่านสลากออมทรัพย์ ธอส. พร้อมลุ้นโชครับปีกระต่าย 2566 ด้วยการจัดทําผลิตภัณฑ์ “สลากออมทรัพย์ ชุดพิมานมาศ Plus” มูลค่าหน่วยละ 50,000 บาท จํานวน 600,000 หน่วย (แบ่งเป็น 6 หมวด ๆ ละ 100,000 หน่วย) กรอบวงเงิน 30,000 ล้านบาท อายุสลาก 2 ปี ให้อัตราผลตอบแทนหน้าสลากสูงสุด 1.25% ต่อปี เมื่อฝากครบกําหนดจะได้รับเงินต้นพร้อมดอกเบี้ยรวมหน่วยละ 51,250 บาท อีกทั้งยังมีสิทธิ์ลุ้นรางวัลใหญ่ทุกเดือนรวม 24 ครั้ง แบ่งเป็น รางวัลที่ 1 มูลค่ารางวัลละ 3,000,000 บาท จํานวน 1 รางวัล (เสี่ยงหมวด), รางวัลที่ 2 มูลค่ารางวัลละ 30,000 บาท จํานวน 25 รางวัล/หมวด, รางวัลเลขท้าย 4 ตัว มูลค่ารางวัลละ 10,000 บาท (หมุน 1 ครั้ง), รางวัลเลขท้าย 3 ตัว มูลค่ารางวัลละ 2,000 บาท (หมุน 1 ครั้ง), รางวัลเลขท้าย 2 ตัว มูลค่ารางวัลละ 200 บาท (หมุน 1 ครั้ง) และรางวัลเลขท้าย 1 ตัว มูลค่ารางวัลละ 100 บาท (หมุน 1 ครั้ง) โดยมีโอกาสถูกรางวัลใหญ่ สูงถึง 0.025% และฝากตั้งแต่ 500,000 บาท ขึ้นไป การันตีถูกรางวัลเลขท้าย 1 ตัวทุกงวด อีกทั้งยังได้รับการยกเว้นภาษีเงินได้บุคคลธรรมดาสําหรับดอกเบี้ยและเงินรางวัลอีกด้วย
ทั้งนี้ ธนาคารจะเปิดจําหน่ายสลากออมทรัพย์ ชุดพิมานมาศ Plus ตั้งแต่วันจันทร์ที่ 23 มกราคม 2566 เป็นต้นไป โดยให้สิทธิ์กลุ่มลูกค้ารายย่อยที่ต้องการซื้อสลากในวงเงินไม่เกิน 5 ล้านบาท ภายในกรอบวงเงินรวม 10,000 ล้านบาท เพื่อเพิ่มโอกาสในการออมรับผลตอบแทนดีมีโอกาสถูกรางวัลสูงให้กับลูกค้ารายย่อยมากขึ้น โดยลูกค้าสามารถซื้อสลากผ่านทางช่องทาง Mobile Application : GHB ALL GEN, GHB ALL และ ธอส. ทุกสาขาทั่วประเทศ และจะเริ่มออกรางวัลครั้งแรกวันพฤหัสบดีที่ 16 กุมภาพันธ์ 2566 สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL , Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-รัฐบาลคุมเข้มนำเข้าไม้/ไม้แปรรูป ต้องระบุพิกัดศุลกากรเชื่อมโยงข้อมูลกลาง
วันพุธที่ 18 มกราคม 2566
18/01/2566
รัฐบาลคุมเข้มนําเข้าไม้/ไม้แปรรูป ต้องระบุพิกัดศุลกากรเชื่อมโยงข้อมูลกลาง
รัฐบาลคุมเข้มนําเข้าไม้/ไม้แปรรูป ต้องระบุพิกัดศุลกากรเชื่อมโยงข้อมูลกลาง
วันนี้ (18 ม.ค.66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 17 มกราคม 2566 ว่า ครม.เห็นชอบร่างประกาศกระทรวงพาณิชย์ เรื่อง กําหนดให้ไม้ท่อนและไม้แปรรูปเป็นสินค้าที่ต้องห้ามหรือต้องมีหนังสือรับรอง และให้สิ่งประดิษฐ์ของไม้เป็นสินค้าที่ต้องมีหนังสือรับรองในการนําเข้ามาในราชอาณาจักร พ.ศ. .... ตามที่กระทรวงพาณิชย์เสนอ ร่างประกาศฉบับนี้ มีสาระสําคัญเป็นการปรับปรุงมาตรการในการนําเข้าไม้ท่อนและไม้แปรรูป รวมทั้งสิ่งประดิษฐ์จากไม้เข้ามาในราชอาณาจักร เพื่อให้เกิดความเหมาะสมและสอดคล้องกับสถานการณ์ปัจจุบัน โดยยกเลิกประกาศกระทรวงพาณิชย์ว่าด้วยการนําสินค้าเข้ามาในราชอาณาจักร (ฉบับที่ 92) พ.ศ.2535 และประกาศกระทรวงพาณิชย์ เรื่องการนําไม้และไม้แปรรูป รวมทั้งสิ่งประดิษฐ์ เครื่องใช้ หรือสิ่งอื่นใดที่ทําด้วยไม้เข้ามาในราชอาณาจักร ตามแนวชายแดนจังหวัดตาก และจังหวัดกาญจนบุรี พ.ศ. 2548 และปรับปรุงประเด็นต่างๆ ดังนี้
1.ห้ามนําเข้าไม้ท่อน (เช่น ไม้ฟืน ไม้เสาเข็ม ไม้เสารั้วที่ตกแต่งหยาบ ๆ เป็นต้น) ทางด่านศุลกากรในเขตจังหวัดตากและจังหวัดกาญจนบุรี และเพิ่มเติม ห้ามนําเข้าไม้ท่อนและไม้แปรรูป (เช่น ไม้ซีก ไม้รัดถัง ไม้หมอนรถไฟ เป็นต้น) ทางด่านศุลกากรในเขตจังหวัดแม่ฮ่องสอน เนื่องจากจังหวัดแม่ฮ่องสอนเป็นจังหวัดชายแดนที่มีทรัพยากรป่าไม้สมบูรณ์ ซึ่งอาจมีการตัดไม้แล้วนํามาสวมรอยในการนําเข้าได้
2.ห้ามนําเข้าไม้พะยูงท่อน ไม้พะยูงแปรรูป หรือสิ่งประดิษฐ์ที่ทําจากไม้พะยูงที่นําเข้าจากราชอาณาจักรกัมพูชาและสาธารณรัฐประชาธิปไตยประชาชนลาว จากเดิมไม่ได้กําหนดไว้
3.กําหนดให้ไม้ท่อน (จากเดิมที่เรียก ไม้ซุง) ไม้แปรรูป และสิ่งประดิษฐ์ของไม้ ต้องมีใบรับรองถิ่นกําเนิดสินค้า (C/O) หรือหลักฐานการอนุญาตให้ส่งออกแสดงต่อกรมศุลกากรประกอบการนําเข้าทุกด่านศุลกากร โดยยกการตีตราประทับของประเทศผู้ผลิต
4.ระบุพิกัดศุลกากรของไม้แต่ละประเภทในบัญชีท้ายร่างประกาศ ตามคําขอของกรมศุลกากร เพื่อเชื่อมโยงข้อมูลกับระบบกลางของกรมศุลกากร และเพื่ออานวยความสะดวกให้แก่ผู้นําเข้าไม้และเจ้าหน้าที่ในการตีความประเภทไม้ตามร่างประกาศฉบับนี้
5.กําหนดนิยามคําว่า สิ่งประดิษฐ์ หมายความว่า ตู้ โต๊ะ เตียง เก้าอี้ บานประตู บานหน้าต่าง ไม้วงกบ ไม้คิ้ว ไม้บัว ฯลฯ เพื่อระบุลักษณะของไม้แปรรูปที่ผู้นําเข้าต้องดําเนินการตามร่างประกาศฉบับนี้
ทั้งนี้ ร่างประกาศฉบับนี้ จะมีผลใช้บังคับเมื่อพ้นกําหนด 60 วันนับแต่วันที่ประกาศในราชกิจจานุเบกษาเป็นต้นไป
-----------------
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายนางสุขสมรวย วันทนียกุล เลขานุการรัฐมนตรีว่าการกระทรวงคมนาคม
วันพุธที่ 18 มกราคม 2566
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายนางสุขสมรวย วันทนียกุล เลขานุการรัฐมนตรีว่าการกระทรวงคมนาคม
หารือกับสหภาพแรงงานรัฐวิสาหกิจ รถไฟฟ้า เมื่อวันที่ 18 มกราคม 2566 ณ ห้องประชุมกระทรวงคมนาคม
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทนเข้าร่วมหารือกับสหภาพแรงงานรัฐวิสาหกิจ รถไฟฟ้า (สร.รฟฟ.) ในโอกาสขอเข้าพบเพื่อสวัสดีปีใหม่ และรับทราบนโยบาย ในปี พ.ศ. 2566 ในการพัฒนาระบบราง เมื่อวันที่ 18 มกราคม 2566 ณ ห้องประชุมกระทรวงคมนาคม
นางสุขสมรวย วันทนียกุล กล่าวว่า นายศักดิ์สยาม ชิดชอบ รัฐมนตรีว่าการกระทรวงคมนาคม มีนโยบายในการพัฒนาระบบรางให้ครอบคลุมทุกพื้นที่ สามารถเชื่อมโยงการเดินทางได้อย่างไร้รอยต่อ เพื่อยกระดับคุณภาพชีวิตของประชาชน ด้วยการมุ่งส่งเสริมการปรับเปลี่ยนรูปแบบการขนส่งจากทางถนนไปสู่ทางราง ทั้งการเดินทางในเมือง การเดินทางระหว่างเมือง และการขนส่งสินค้า โดยในปี 2565 ที่ผ่านมา มีการพัฒนาด้านการขนส่งทางราง จํานวน 23 นโยบาย 55 โครงการ สามารถเปิดให้บริการแล้ว อาทิ โครงการจัดตั้งสถาบันวิจัยและพัฒนาเทคโนโลยีระบบราง (องค์การมหาชน) จัดตั้งบริษัทลูกเพื่อบริหารสินทรัพย์ รฟท. (บริษัท เอสอาร์ที แอสเสท จํากัด) การเร่งรัดเปิดให้บริการรถไฟฟ้าชานเมืองสายสีแดง และสถานีกลางกรุงเทพอภิวัฒน์ การใช้บัตร EMV เพื่อจ่ายค่าโดยสารบนรถไฟฟ้าสายสีน้ําเงินและสีม่วง รถไฟชานเมืองสายสีแดง เป็นต้น และอยู่ระหว่างดําเนินงาน อาทิ โครงการพัฒนารถไฟทางคู่ (ระยะแรก) โครงการก่อสร้างรถไฟสายใหม่ โครงการพัฒนารถไฟความเร็วสูง เป็นต้น และอยู่ระหว่างจัดทําแผนหรือออกแบบ 22 โครงการ อาทิ การพัฒนาพื้นที่รอบสถานีรถไฟความเร็วสูงและสถานีรถไฟทางคู่ และผลักดันการพัฒนารถไฟ EV (EV on Train) เป็นต้น
สําหรับการขับเคลื่อนนโยบายในปี 2566 ในการพัฒนาการขนส่งทางราง มี จํานวน 5 นโยบาย 5 โครงการ ประกอบด้วย 1) เร่งพัฒนาระบบตั๋วร่วม คือ ศึกษากําหนดอัตราค่าโดยสารขั้นสูง ค่าแรกเข้า และหลักเกณฑ์การขึ้นอัตราค่าโดยสารขนส่งมวลชนระบบราง 2) พัฒนามาตรฐานรถไฟทางคู่ คือ ศึกษารวบรวมข้อมูลและจัดทําร่างมาตรฐานการซ่อมบํารุงของรถไฟสายประธาน 3) พัฒนารถไฟความเร็วสูง คือ ศึกษาความเหมาะสมการเชื่อมโยงรถไฟไทย สปป.ลาว และจีน 4) พัฒนามาตรฐานรถไฟฟ้าในเมือง คือ การศึกษาจัดทําร่างมาตรฐานระบบไฟฟ้าและอาณัติสัญญาณ และ 5) ผลักดันการพัฒนารถไฟฟ้าในเมืองภูมิภาค คือ โครงการก่อสร้างระบบขนส่งมวลชนจังหวัดภูเก็ต ระยะที่ 1 ช่วงท่าอากาศยานนานาชาติภูเก็ต - ห้าแยกฉลอง และส่วนต่อขยายท่าฉัตรไชย ทั้งนี้ กระทรวงคมนาคมได้คํานึงถึงการพัฒนาการขนส่งที่เป็นมิตรต่อสิ่งแวดล้อม และรูปแบบการเดินทางที่เข้าถึงง่ายสําหรับคนทุกกลุ่ม
รัฐบาลไทย-ข่าวทำเนียบรัฐบาล-ธ.ก.ส. จัดแคมเปญ Lottery Rewards Plus ขึ้นเงินสลากกินแบ่งรัฐบาล  รับเลยโค้ดส่วนลด 100 บาท
วันพุธที่ 18 มกราคม 2566
18/01/2566
ธ.ก.ส. จัดแคมเปญ Lottery Rewards Plus ขึ้นเงินสลากกินแบ่งรัฐบาล  รับเลยโค้ดส่วนลด 100 บาท
ธ.ก.ส. จัดแคมเปญ Lottery Rewards Plus เพื่ออํานวยความสะดวกและมอบสิทธิพิเศษให้แก่ลูกค้า A-Rewards ที่ขึ้นเงินรางวัลสลากกินแบ่งกับ ธ.ก.ส. ตั้งแต่ 100,000 บาทขึ้นไป
ธนาคารเพื่อการเกษตรและสหกรณ์การเกษตร (ธ.ก.ส.) จัดแคมเปญ Lottery Rewards Plus เพื่ออํานวยความสะดวกและมอบสิทธิพิเศษให้แก่ลูกค้า A-Rewards ที่ขึ้นเงินรางวัลสลากกินแบ่งกับ ธ.ก.ส. ตั้งแต่ 100,000 บาทขึ้นไป (สามารถรวมยอดการขึ้นรางวัลได้ภายในงวดการขึ้นรางวัลเดียวกัน) รับเลย ! โค้ดส่วนลดแทนเงินสดแอปพลิเคชัน Shopee หรือ Lazada มูลค่า 100 บาท โดยลูกค้าต้องลงทะเบียนรับสิทธิ์ในระบบ A-Rewards ภายในงวดที่ขึ้นรางวัล และแจ้งเบอร์โทรศัพท์เพื่อรับโค้ดส่วนลดทาง SMS ตั้งแต่บัดนี้จนถึง 10 มีนาคม 2566
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม สั่งกรมเจ้าท่า ตรวจสอบ แก้ไข เยียวยาเหตุเพลิงไหม้ เรือบรรทุกน้ำมันระเบิดในอู่ซ่อมเรือที่สมุทรสงคราม ด่วน (ฉบับที่ 2)
วันพุธที่ 18 มกราคม 2566
รัฐมนตรีว่าการกระทรวงคมนาคม สั่งกรมเจ้าท่า ตรวจสอบ แก้ไข เยียวยาเหตุเพลิงไหม้ เรือบรรทุกน้ํามันระเบิดในอู่ซ่อมเรือที่สมุทรสงคราม ด่วน (ฉบับที่ 2)
...
จากเหตุการณ์เมื่อวันที่ 17 มกราคม 2566 เวลา 09.25 น. เรือสมูธซี 22 หมายเลขทะเบียนเรือ 620000791 เป็นเรือเปล่าภายในไม่มีสินค้า ได้แจ้งเข้าเมืองท่าสมุทรสงครามตามระบบ NSW เมื่อวันที่ 12 มกราคม 2566 เข้าเทียบท่า อู่เรือ บริษัทรวมมิตรด็อคยาร์ด จํากัด เพื่อรอซ่อมบํารุงประจําปีที่อู่อาชิม่า โดยมีลูกเรือทั้งหมดจํานวน 17 คน ขณะเกิดเหตุมีช่างจากบนฝั่งขึ้นมาบนเรือจํานวน 27 คน เกิดเหตุเพลิงไหม้ขณะจอดรอทําการซ่อมแซม อยู่บริเวณท่าเทียบเรือ บริษัทรวมมิตรด็อคยาร์ด จํากัด ทําให้มีผู้บาดเจ็บ เสียชีวิต 2 ราย สูญหาย 5 ราย ซึ่งขณะนี้ กรมเจ้าท่าและหน่วยงานที่เกี่ยวข้อง สามารถควบคุมและดับเพลิงได้เรียบร้อยแล้ว พร้อมออกประกาศ / คําสั่ง ห้ามใช้เรือ ระงับการใช้ท่าเรือ ประกาศระมัดระวังในการเดินเรือและใช้เรือ และออกหนังสือเชิญผู้เกี่ยวข้องกับเหตุการณ์ดังกล่าวเข้าให้ข้อเท็จจริง สํานักงานเจ้าท่าภูมิภาคสาขาสมุทรสงคราม วันที่ 18 มกราคม 2566
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า จากเหตุการณ์ระเบิดของเรือสมูธ ซี 22 รัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้สั่งการให้ กรมเจ้าท่า เร่งตรวจสอบ แก้ไข เยียวยาผู้ได้รับผลกระทบจากเหตุการณ์ดังกล่าว ซึ่งในการนี้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย พร้อมด้วยนายพิทักษ์ วัฒนพงศ์พิศาล ผู้อํานวยการสํานักความปลอดภัย และสิ่งแวดล้อมทางน้ํา ผู้อํานวยการสํานักงานเจ้าท่าสาขาสมุทรสงคราม ได้ลงพื้นที่ติดตามสถานการณ์อย่างใกล้ชิด พร้อมกันนี้ รองอธิบดี กรมเจ้าท่า ฯ ได้สั่งตั้งคณะกรรมการสอบสวนอุบัติเหตุหาสาเหตุภายใน 10 วัน ร่วมกับเจ้าพนักงานตรวจเรือ เจ้าพนักงานตรวจท่า จากกรมเจ้าท่า ผู้เชี่ยวชาญ จาก บริษัท พีเอสพีสเปเชียลลิตี้ส์ จํากัด และบริษัท เชลล์แห่งประเทศไทย จํากัด ในการสอบสวนคนประจําเรือและเจ้าหน้าที่ safety ของอู่เรือบริษัท รวมมิตรด็อคยาร์ด จํากัด และผู้ที่เกี่ยวข้องกับการล้างถัง/free gas หากพบว่ามีการปฏิบัติหน้าที่บกพร่อง อันส่งผลให้ เกิดเหตุระเบิด ให้ดําเนินการตามขั้นตอนของกฎหมายอย่างเด็ดขาด
การเยียวยาผู้ประสบเหตุ ตรวจสอบพบว่า เรือสมูธซี 22 มีประกันภัย ดังนี้
1. ประกันภัย H&M คุ้มครองถึงวันที่ 26 มีนาคม 2566 วงเงิน 60 ล้านบาท
2. ประกันภัย P&I คุ้มครองถึงวันที่ 20 กุมภาพันธ์ 2566 วงเงิน 1,000 ล้านเหรียญสหรัฐ
ทั้งนี้ กรมเจ้าท่า จะดําเนินการประสานบริษัท สมูธซี จํากัด หน่วยงานที่เกี่ยวข้อง จังหวัดสมุทรสงคราม เพื่อหารือ ในขั้นตอนของการฟื้นฟูและเยียวยาผู้ได้รับผลกระทบ ผู้ได้รับบาดเจ็บและเเสียชีวิต
รัฐบาลไทย-ข่าวทำเนียบรัฐบาล-กยศ. ร่วมงานมหกรรมร่วมใจแก้หนี้ จังหวัดชลบุรี ระหว่างวันที่ 20 - 22 ม.ค. 66
วันพุธที่ 18 มกราคม 2566
18/01/2566
กยศ. ร่วมงานมหกรรมร่วมใจแก้หนี้ จังหวัดชลบุรี ระหว่างวันที่ 20 - 22 ม.ค. 66
กยศ.เชิญชวนผู้กู้ยืมเข้าร่วมงานมหกรรมร่วมใจแก้หนี้  “มีหนี้ต้องแก้ไข เริ่มต้นใหม่อย่างยั่งยืน” พร้อมให้คําปรึกษาด้านการกู้ยืมและการชําระหนี้ เพื่อช่วยเหลือประชาชน ระหว่างวันที่ 20 - 22 ม.ค.2566 นี้ ณ ศาลาประชาคมเทศบาลเมืองบ้านสวนชลบุรี จ.ชลบุรี
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมเข้าร่วมงานมหกรรมร่วมใจแก้หนี้ จัดโดยกระทรวงการคลัง ธนาคารแห่งประเทศไทย และสถาบันการเงินของรัฐทุกแห่ง ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” พร้อมให้คําปรึกษาด้านการกู้ยืมและการชําระหนี้ เพื่อช่วยเหลือประชาชน ระหว่างวันที่ 20 - 22 มกราคม 2566 นี้ ณ ศาลาประชาคมเทศบาลเมืองบ้านสวนชลบุรี จังหวัดชลบุรี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ได้เข้าร่วมงานมหกรรมร่วมใจแก้หนี้ ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” ระหว่างวันที่ 20 - 22 มกราคม 2566 เวลา 10.00 - 18.00 ณ ศาลาประชาคมเทศบาลเมืองบ้านสวนชลบุรี จังหวัดชลบุรี จัดโดยกระทรวงการคลัง ธนาคารแห่งประเทศไทย และสถาบันการเงินของรัฐทุกแห่ง เพื่อช่วยเหลือลูกหนี้กลุ่มเปราะบางที่รายได้ยังไม่กลับมาเต็มที่ และอาจได้รับผลกระทบเพิ่มเติมจากค่าครองชีพที่สูงขึ้น โดยสถาบันการเงินได้ร่วมมือกันเพื่อช่วยลดปัญหาหนี้สินประชาชน พร้อมให้คําปรึกษาและวางแผนแก้ปัญหาหนี้สินอย่างถูกต้อง ต่อยอดสินเชื่อธุรกิจให้เดินต่อได้ และยังมีเงินฝากดอกเบี้ยสูง รวมถึงมีสินทรัพย์รอการขายจากธนาคารต่าง ๆ มากมาย ทั้งนี้ กองทุนขอเชิญชวนผู้กู้ยืม กยศ. และผู้ที่สนใจเข้าร่วมงานโดยสามารถติดต่อขอรับคําปรึกษาด้านการกู้ยืมและการชําระหนี้ได้ที่ บูธ กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนผังเมืองรวมเมืองสมุทรปราการ รองรับการเจริญเติบโตของเมืองสมุทรปราการ - กรุงเทพฯ อย่างยั่งยืน
วันพุธที่ 18 มกราคม 2566
กรมทางหลวงชนบท ก่อสร้างถนนผังเมืองรวมเมืองสมุทรปราการ รองรับการเจริญเติบโตของเมืองสมุทรปราการ - กรุงเทพฯ อย่างยั่งยืน
พร้อมยกระดับเศรษฐกิจการคมนาคมขนส่งสู่ท่าอากาศยานสุวรรณภูมิ ตามนโยบายของรัฐมนตรีว่าการกระทรวงคมนาคม คาดแล้วเสร็จในเดือนกรกฎาคม 2567
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนสาย ข1 ผังเมืองรวมเมืองสมุทรปราการ จังหวัดสมุทรปราการ โดยปัจจุบันผลงานการก่อสร้างมีความคืบหน้าไปแล้วกว่า 20% ขณะนี้อยู่ระหว่างการก่อสร้างในส่วนของโครงสร้างทางช่วงขยายถนนและการตอกเสาเข็มช่วงขยายสะพานเดิม ซึ่งโครงการดังกล่าวคาดว่าจะก่อสร้างแล้วเสร็จประมาณเดือนกรกฎาคม 2567 จังหวัดสมุทรปราการ มีพื้นที่ตั้งอยู่ใกล้กรุงเทพมหานคร จึงได้รับอิทธิพลการขยายตัวทางเศรษฐกิจของชุมชนเมืองให้เป็นพื้นที่รองรับธุรกิจการค้า นิคมอุตสาหกรรม ตลอดจนที่อยู่อาศัยเป็นจํานวนมาก จึงจําเป็นต้องได้รับการพัฒนาระบบโครงข่ายคมนาคมขนส่งเพื่อให้สามารถรองรับปริมาณการจราจรที่เพิ่มขึ้นอย่างต่อเนื่อง ทช. จึงได้ดําเนินการก่อสร้างถนนสาย ข1 ผังเมืองรวมเมืองสมุทรปราการ จังหวัดสมุทรปราการ เนื่องจากเป็นถนนที่เชื่อมโยงระหว่างอําเภอบางพลี จังหวัดสมุทรปราการ กับเขตประเวศ กรุงเทพมหานคร (ระหว่าง ทล.3256 ถนนกิ่งแก้วกับถนนวงแหวนรอบนอกตะวันออก) ทั้งนี้ เพื่อเป็นการพัฒนาระบบคมนาคมขนส่งสินค้าเข้า - ออกท่าอากาศยานนานาชาติสุวรรณภูมิให้มีความสมบูรณ์ เป็นการยกระดับการคมนาคมระหว่างจังหวัดสมุทรปราการและกรุงเทพมหานคร ให้เกิดความสะดวกรวดเร็วและปลอดภัยมากยิ่งขึ้น ซึ่งเป็นส่วนสําคัญ ในการรองรับการพัฒนาเมืองในอนาคต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
โครงการก่อสร้างดังกล่าวมีจุดเริ่มต้นโครงการ กม. ที่ 0+000 เชื่อมจาก ทล.3256 (ถนนกิ่งแก้ว) ประมาณ กม. ที่ 17+090 ด้านซ้ายทาง ไปทางทิศตะวันตกตามแนวถนนคอนกรีตเดิม (ถนนทางหลวงชนบทสาย สป.4008 หรือซอยกิ่งแก้ว 25/1) ตัดผ่านคลองชวดลากข้าวและคลองสิงห์โต มีจุดสิ้นสุดโครงการ กม. ที่ 1+925 บรรจบกับถนนคอนกรีตเสริมเหล็กของเขตประเวศ กรุงเทพมหานคร ซึ่งไปเชื่อมกับถนนวงแหวนรอบนอกตะวันออกรวมระยะทาง 1.925 กิโลเมตร โดยการก่อสร้างเป็นถนนขนาด 4 ช่องจราจร กว้างช่องละ 3.25 เมตร มีทางเท้าซึ่ง ช่วง กม. ที่ 0+000 - 0+100 ก่อสร้างเป็นผิวจราจรคอนกรีตเสริมเหล็กเชื่อมกับ ทล.3256 (ถนนกิ่งแก้ว) และตั้งแต่ช่วง กม. ที่ 0+100 - 1+925 ก่อสร้างเป็นผิวจราจรแอสฟัลท์ติกคอนกรีต พร้อมก่อสร้างขยายสะพานคอนกรีตเสริมเหล็ก จํานวน 2 แห่ง ก่อสร้างระบบระบายน้ํา ระบบไฟฟ้าแสงสว่าง และสิ่งอํานวยความปลอดภัยตลอดสายทาง ใช้งบประมาณในการก่อสร้าง 157.850 ล้านบาท
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ดูแลเกษตรกรไทย ช่วยผลักดันสินค้าเกษตรราคาสูงขึ้น เพิ่มรายได้เกษตรกร
วันพุธที่ 18 มกราคม 2566
โฆษกรัฐบาลเผย นายกฯ ดูแลเกษตรกรไทย ช่วยผลักดันสินค้าเกษตรราคาสูงขึ้น เพิ่มรายได้เกษตรกร
โครงการประกันราคาข้าวงวดที่ 14 รัฐจ่ายเงินภายใน 18 มกราคม 2566
วันนี้ (18 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบรายงานกรณีราคาพืชผลทางการเกษตรหลายรายการมีราคาที่สูงขึ้น ทําให้เกษตรกรมีรายได้เพิ่มขึ้น สืบเนื่องจากโครงการประกันรายได้ให้กับเกษตรกรของรัฐบาล ทั้งนี้สําหรับการประกันราคาข้าว รัฐบาลได้ดําเนินการ เบิกจ่ายงวดที่ 14 ให้กับเกษตรกร ที่ขึ้นทะเบียนปลูกข้าวเรียบร้อยแล้ว
โฆษกประจําสํานักนายกรัฐมนตรี กล่าวเพิ่มเติมถึงการดําเนินการของหน่วยงานที่เกี่ยวข้อง สําหรับการชดเชยส่วนต่างราคาตามโครงการประกันรายได้เกษตรกรผู้ปลูกข้าว ปี 2565/66 งวดที่ 14 สําหรับเกษตรกรกว่า 4 พันราย ที่แจ้งวันเก็บเกี่ยวระหว่างวันที่ 7-13 มกราคม 2566 โดยมีราคาเกณฑ์กลางอ้างอิงและส่วนต่างชดเชย ดังนี้ ข้าวเปลือกหอมมะลิ ตันละ 14,139.99 บาท ชดเชยตันละ 860.01 บาท ข้าวเปลือกหอมมะลินอกพื้นที่ ตันละ 13,540.74 บาท ชดเชยตันละ 459.26 บาท ข้าวเปลือกเจ้า ตันละ 9,949.63 บาท ชดเชยตันละ 50.37 บาท ซึ่งจากการดําเนินการการจ่ายส่วนต่างราคาสินค้าเกษตรให้กับเกษตรกร ในงวดที่ 1-13 รัฐบาลได้ดําเนินการจ่ายเงินชดเชยไปแล้ว กว่า 2.575 ล้านครัวเรือน
นอกจากนี้ รัฐบาลได้ทํา “การจับคู่ธุรกิจ” (Business Matching) กับผู้ประกอบการต่างประเทศ เพื่อเพิ่มกําลังซื้อให้สินค้าเกษตรของไทย อาทิ มันสําปะหลัง ข้าว หรือ ข้าวโพด รวมทั้งข้าวโพดเลี้ยงสัตว์ ซึ่งสําหรับการเบิกจ่ายเงินประกันราคาสินค้าเกษตร ในงวดที่ 14 มีสินค้าเกษตรหลายรายการ อาทิเช่น ข้าวโพด และ มันสําปะหลัง ที่มี ราคาเกณฑ์กลางอ้างอิง สูงกว่าเกณฑ์ที่รัฐบาลประกันราคา ทําให้รัฐบาลไม่ต้องจ่ายเงินประกันราคาในส่วนนี้ ซึ่งเป็นผลมาจากการดําเนินการนโบบายของรัฐบาลอย่างต่อเนื่อง สําหรับสถานการณ์การส่งออกข้าว ในปีที่ผ่านมาถึง 7.7 ล้านตัน ซึ่งสูงกว่าเป้าหมายที่ตั้งไว้ 7.5 ล้านตัน ทั้งนี้สําหรับเกษตรกรผู้ปลูกข้าว ปี 4 ราคาเกณฑ์กลางอ้างอิงตามโครงการประกันรายได้เกษตรกรผู้ปลูกข้าว ปี 2565/66 จะดําเนินการจ่ายเงินชดเชยงวดที่ 14 ภายในวันที่ 18 มกราคม 2566
“นายกรัฐมนตรียินดีกับผลการดําเนินนโยบายของรัฐบาล ส่งผลให้ราคาสินค้าเกษตรหลายตัวมีราคาสูงขึ้น โดยรัฐบาลได้จ่ายเงินส่วนต่างตามโครงการประกันรายได้ข้าวด้วยแล้ว ประกอบกับรัฐบาลได้เร่งหาตลาดให้กับเกษตรกร โดยเฉพาะตลาดส่งออกสินค้าในต่างประเทศ เพื่อทําให้สินค้าไทยติดตลาดเป็นที่ต้องการในต่างประเทศ ทําให้เกษตรกรมีรายได้เพิ่มขึ้นอย่างมั่นคง” นายอนุชาฯ กล่าว
ทั้งนี้ การตรวจสอบประกันรายได้ข้าว 65/66 จ่ายส่วนต่าง 3 ขั้นตอน ดังนี้
1. เข้าไปที่เว็บไซต์ chongkho.inbaac.com ตลอด 24 ชั่วโมง
2. กรอกเลขที่บัตรประชาชนจํานวน 13 หลัก
3. โดยระบบจะแจ้งรายละเอียดของบัญชี จํานวนเงิน และโครงการของเงินช่วยเหลือที่ได้รับ
ทั้งนี้ หากมีข้อสงสัยสามารถสอบถามได้ที่ธนาคารเพื่อการเกษตรละสหกรณ์การเกษตร ในสาขาที่มีบัญชีหรือลงทะเบียนไว้
รัฐบาลไทย-ข่าวทำเนียบรัฐบาล-สธ. เพิ่มความเข้มการเฝ้าระวังระบบความปลอดภัยไซเบอร์ หลังพบปัญหาการแฝงเว็บพนันออนไลน์
วันพุธที่ 18 มกราคม 2566
สธ. เพิ่มความเข้มการเฝ้าระวังระบบความปลอดภัยไซเบอร์ หลังพบปัญหาการแฝงเว็บพนันออนไลน์
กระทรวงสาธารณสุข เพิ่มมาตรการรักษาความมั่นคงปลอดภัยทางไซเบอร์ 3 ระดับ ทั้งมาตรการระดับประเทศ มาตรการจากส่วนกลาง และมาตรการเชิงพื้นที่ หลังพบปัญหาการแฝงเว็บไซต์พนันออนไลน์กําชับหน่วยงานในสังกัดร่วมกันจับตาเฝ้าระวังอย่างใกล้ชิด
กระทรวงสาธารณสุข เพิ่มมาตรการรักษาความมั่นคงปลอดภัยทางไซเบอร์3 ระดับ ทั้งมาตรการระดับประเทศ มาตรการจากส่วนกลาง และมาตรการเชิงพื้นที่ หลังพบปัญหาการแฝงเว็บไซต์พนันออนไลน์กําชับหน่วยงานในสังกัดร่วมกันจับตาเฝ้าระวังอย่างใกล้ชิด พร้อมจัดตั้งศูนย์ปฏิบัติการความปลอดภัยทางไซเบอร์ เพื่อเฝ้าระวัง แก้ไขปัญหาการโจมตีทางไซเบอร์
วันนี้ (18 มกราคม 2566) ที่ สํานักงานปลัดกระทรวงสาธารณสุข อ.เมือง จ.นนทบุรี นายแพทย์อนันต์ กนกศิลป์ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงสาธารณสุข กล่าวภายหลังการประชุม “ชี้แจงแนวทางการรักษาความมั่นคงปลอดภัยจากการแฝงเว็บไซต์พนันออนไลน์” กับผู้แทนจากหน่วยงานในสังกัดกระทรวงสาธารณสุขทั่วประเทศ ว่า กระทรวงสาธารณสุข ได้รับการประสานจากศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ (ศปช.) สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) เมื่อเดือนธันวาคม2565 ที่ผ่านมา ว่า มีผู้ไม่หวังดีโจมตีเว็บไซต์ที่มีช่องโหว่เพื่อนําลิงก์เว็บไซต์การพนันออนไลน์เข้าไปแฝง โดยเมื่อค้นหากระทรวงสาธารณสุขจากช่องทางค้นหาของ Google พบมีเว็บไซต์แฝงกว่า 8 ล้านรายการ จึงเพิ่มมาตรการรักษาความมั่นคงปลอดภัยจากการแฝงเว็บไซต์พนันออนไลน์ ซึ่งแบ่งเป็น 3 ระดับ ได้แก่ มาตรการระดับประเทศ มาตรการจากส่วนกลาง และมาตรการเชิงพื้นที่ พร้อมทั้งแจ้งเวียนให้ทุกหน่วยงานในสังกัดทําการตรวจสอบเว็บไซต์ของหน่วยงานตนเอง หากพบว่าถูกโจมตีในลักษณะดังกล่าว ให้ระงับการเข้าถึง ตรวจสอบหาช่องโหว่และทําการแก้ไขทันที
นายแพทย์อนันต์กล่าวต่อว่า จากการวิเคราะห์สาเหตุที่หน่วยงานภาครัฐและเอกชนในประเทศถูกโจมตีด้วยการแฝงเว็บพนันออนไลน์ พบว่า เกิดจากการใช้ซอฟต์แวร์ที่มีช่องโหว่หรือล้าสมัย, ผู้ดูแลระบบใช้ชื่อและรหัสผ่านที่ง่ายต่อการคาดเดา ไม่ปลอดภัย หรือไม่มีรหัสการเข้า รวมถึงผู้ดูแลระบบมีการยินยอมให้ผู้ใช้งานสามารถอัปโหลดไฟล์นามสกุล PHP และใส่คําสั่งต่าง ๆ เข้าในระบบได้ ซึ่งภายหลังที่มีการระงับการเข้าถึงและแก้ไขล่าสุด วันที่6 มกราคม 2566 เว็บไซต์ที่ถูกโจมตีลดลง ร้อยละ 50 เหลือประมาณ 4 ล้านกว่าเว็บไซต์ โดยหน่วยงานต่างๆยังคงดําเนินการติดตามแก้ไขปัญหาอย่างต่อเนื่อง ทั้งนี้ ได้กําชับให้ทุกหน่วยงานในสังกัดใช้มาตรการเชิงพื้นที่ คือ สํารวจเว็บไซต์ของหน่วยงาน หากพบว่าไม่ได้ใช้งานให้ปิดทันที ปรับปรุงและทําความสะอาดเว็บไซต์อยู่เสมอ ติดตั้งอุปกรณ์เสริมป้องกัน และช่วยกันเฝ้าระวังอย่างต่อเนื่อง โดยกระทรวงสาธารณสุขได้จัดตั้งศูนย์ปฏิบัติการความปลอดภัยทางไซเบอร์ด้านสาธารณสุข หรือ Health Cyber Emergency Response Team (Health CERT)เพื่อเฝ้าระวัง แก้ไขปัญหาเรื่องการโจมตีและภาวะคุกคามทางไซเบอร์
“ภาวะคุกคามทางไซเบอร์จากผู้ไม่หวังดีเป็นปัญหาที่ซับซ้อน ต้องอาศัยความร่วมมือกันทุกภาคส่วน ช่วยกันสอดส่องดูแล เว็บไซต์ใดที่ไม่มีการใช้งานหรือไม่ได้ให้บริการแล้วต้องปิดทันที เพื่อไม่ให้เป็นช่องโหว่ในการโจมตีทางไซเบอร์ และปรับปรุงซอฟต์แวร์ให้ทันสมัยและปลอดภัยอยู่เสมอ” นายแพทย์อนันต์กล่าว
******************************* 18 มกราคม 2566
รัฐบาลไทย-ข่าวทำเนียบรัฐบาล-Cabinet approves 5 controlled goods for 2023
วันอังคารที่ 17 มกราคม 2566
17/01/2566
Cabinet approves 5 controlled goods for 2023
Cabinet approves 5 controlled goods for 2023
January 17, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet approved 5 controlled goods for 2023, which are hygienic mask, polypropylene (spunbond) for manufacturing of hygienic mask, alcohol-based products for hand hygiene, waste and recycled paper, and chicken meat. This is in accordance with the resolution of the Central Committee on Prices of Goods and Services, in its 1/2023 meeting on January 11, 2023, chaired by Minister of Commerce.
Due to the ongoing spread of COVID-19 pandemic, the Central Committee on Prices of Goods and Services (CCP) has made a resolution to categorize hygienic mask, polypropylene (spunbond) for manufacturing of hygienic mask, and alcohol-based products for hand hygiene as controlled goods to ensure product efficiency in protecting and preventing the COVID-19 disease. Waste and recycled paper is prescribed as controlled goods to enable monitoring of movements in its prices and quantities, whereas chicken meat is major protein source and needs to be ensured of quantity sufficiency and fair and affordable prices.
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เตรียมลงพื้นที่ติดตามการพัฒนาเศรษฐกิจชุมชน ส่งเสริมวิถีท่องเที่ยวเชิงวัฒนธรรม ตามนโยบายรัฐบาล พร้อมเป็นประธานเปิดงานเทศกาลตรุษจีน ณ จังหวัดราชบุรี
วันพุธที่ 18 มกราคม 2566
18/01/2566
​โฆษกรัฐบาลเผย นายกฯ เตรียมลงพื้นที่ติดตามการพัฒนาเศรษฐกิจชุมชน ส่งเสริมวิถีท่องเที่ยวเชิงวัฒนธรรม ตามนโยบายรัฐบาล พร้อมเป็นประธานเปิดงานเทศกาลตรุษจีน ณ จังหวัดราชบุรี
​โฆษกรัฐบาลเผย นายกฯ เตรียมลงพื้นที่ติดตามการพัฒนาเศรษฐกิจชุมชน ส่งเสริมวิถีท่องเที่ยวเชิงวัฒนธรรม ตามนโยบายรัฐบาล พร้อมเป็นประธานเปิดงานเทศกาลตรุษจีน ณ จังหวัดราชบุรี ช่วงบ่าย 19 ม.ค. นี้
วันที่ 18 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เตรียมลงพื้นที่ตรวจราชการ ณ จังหวัดราชบุรี ในวันพฤหัสบดีที่ 19 มกราคม 2566 โดยมีกําหนดการ ดังนี้
เวลาประมาณ 14.00 น. นายกรัฐมนตรีและคณะจะออกเดินทางโดยเฮลิคอปเตอร์ จากกองพลทหารม้าที่ 2 รักษาพระองค์ (พล.ม.2 รอ.) เขตพญาไท กรุงเทพฯ ไปยังไปยังจุดจอด ฮ. กรมการทหารช่าง (ค่ายภาณุรังษี) ตําบลพงสวาย อําเภอเมืองราชบุรี จังหวัดราชบุรี และเดินทางต่อไปยังวัดโขลงสุวรรณคีรี ตําบลคูบัว อําเภอเมืองราชบุรี จังหวัดราชบุรี เพื่อตรวจเยี่ยมการพัฒนาเศรษฐกิจวัฒนธรรมชุมชน การท่องเที่ยวเชิงวัฒนธรรม วิถีวัฒนธรรมชุมชนไท-ยวน ชุมชนคุณธรรม และกาดวิถีชุมชนคูบัว ซึ่งเป็นความร่วมมือร่วมใจของคนในชุมชนตามหลัก “บวร” เพื่อใช้เป็นสถานที่จําหน่ายสินค้าและเพิ่มรายได้ให้กับคนในชุมชน โดยมีการนําทุน 5 ประเภท ได้แก่ ทุนมนุษย์ ทุนสังคม ทุนกายภาพ ทุนธรรมชาติ และทุนการเงิน ประกอบกับทุนทางวัฒนธรรม 8 เสน่ห์ ประกอบด้วย อาหาร การแต่งกาย ที่อยู่อาศัย ประเพณี ภาษา อาชีพ ความเชื่อ และศิลปะพื้นถิ่น มาสร้างมูลค่าเพิ่ม นอกจากนี้ ยังเป็นสถานที่เผยแพร่และสืบทอดศิลปะวัฒนธรรมของชาวไท-ยวนในด้านต่าง ๆ เช่น การแต่งกาย ภาษา อาหาร และการแสดงที่เป็นเอกลักษณ์ ภายใต้สโลแกน “เดินดินกินโตก” อีกทั้งยังเป็นจุดสร้างอาชีพและรายได้ให้กับคนในชุมชน ซึ่งภูมิปัญญาการทอผ้าจกของชุมชนชาวไท-ยวน ตําบลคูบัว มีเอกลักษณ์เฉพาะตัวที่แสดงถึงความเป็นอัตลักษณ์ของชุมชนอันมีความสําคัญทั้งทางด้านวัฒนธรรม สังคม และเศรษฐกิจของประเทศ
จากนั้น เวลา 16.30 น. นายกรัฐมนตรีจะเป็นประธานเปิดงานเทศกาลตรุษจีนจังหวัดราชบุรี ณ บริเวณริมเขื่อนรัฐประชาพัฒนา อําเภอเมืองราชบุรี จังหวัดราชบุรี โดยนายกรัฐมนตรีจะเดินทางกลับถึง พล.ม.2 รอ. เขตพญาไท กรุงเทพฯ ในเวลาประมาณ 18.30 น. ทั้งนี้ กําหนดการอาจมีการเปลี่ยนแปลงตามความเหมาะสม
“สําหรับจังหวัดราชบุรี ตั้งเป้าหมายการพัฒนา พ.ศ. 2566-2570 ให้เป็น ‘เมืองเกษตรสีเขียว เศรษฐกิจเข้มแข็ง สังคมคุณภาพ’ มุ่งส่งเสริมและพัฒนาการเกษตรสีเขียวแบบครบวงจรสู่เมืองอาหารปลอดภัยอย่างมั่นคงและยั่งยืน พร้อมสร้างมูลค่าเพิ่มจากการท่องเที่ยวและบริการวิถีใหม่อย่างมีคุณภาพบนฐานอัตลักษณ์ชุมชนเชิงสร้างสรรค์ งานตรุษจีนราชบุรีจึงเป็นการเป็นการสร้างบรรยากาศด้านการท่องเที่ยวให้กับประเทศ ซึ่งกําลังมีนักท่องเที่ยวเดินทางเข้ามาในช่วงเทศกาลตรุษจีนเป็นจํานวนมาก อันจะทําให้เกิดการใช้จ่ายเงินและกระจายรายได้ รวมถึงเป็นการช่วยเหลือผู้ประกอบการและชุมชนต่าง ๆ ในจังหวัดราชบุรีตลอดจนพื้นที่ใกล้เคียง ทั้งยังเป็นการสืบทอดเอกลักษณ์ทางวัฒนธรรมของชาวไทยเชื้อสายจีนให้คงอยู่สืบไปด้วย” นายอนุชาฯ กล่าว